Όλα ήταν εξαιρετικά. Το διαμέρισμα πολύ όμορφο και πεντακάθαρο. Αυλή και μπαλκόνι όπου ρεμβάζεις με τις ώρες. Η οικοδέσποινα όλο χαμόγελο και πολύ εξυπηρετική, παρέχει επίσης πολλές πληροφορίες για όλα τα ενδιαφέροντα που μπορεί κανείς να επισκεφτεί εκεί κοντά και για τις πεζοπορικές διαδρομές που είναι επίσης πολλές.
Το φαγητό στην Ταβέρνα είναι πάρα πολύ καλό. Δύσκολα θα βρούμε αλλού τόσο νόστιμους κολοκυθοκεφτέδες.
Πραγματικά η περιοχή είναι από τα ομορφότερα μέρη της Κρήτης με πολύ πλούσια βλάστηση. Πολύ σύντομα μπορεί κάποιος να βρεθεί στη τεχνητή λίμνη του Φράγματος των Ποταμών, στο φαράγγι που καταλήγει στην λίμνη, σε κρυμμένα δάση από Πρίνους βορειοδυτικά στους πρόποδες του Ψηλορείτη, στην Αρχαία Ελεύθερνα και στο μουσείο της και σε όμορφα χωριά όπως οι Μαργαρίτες με τα πολλά πήλινα εργαστήρια. Μέσα σε 2 μέρες προλάβαμε και επισκεφτήκαμε όλα αυτά τα μέρη’ μακάρι να είχαμε περισσότερες μέρες να πεζοπορήσουμε στα πολλά μονοπάτια που υπάρχουν τριγύρω και να επισκεφτούμε και τα πολλά άλλα χωριά της περιοχής.
Εν κατακλείδι ένα μέρος για απίστευτη χαλάρωση και αξέχαστες εμπειρίες, με μοναδικά όμορφα τοπία και πολλά μέρη να επισκεφτείς εκεί κοντά κι ένα διαμέρισμα που όλα ήταν στην εντέλεια, με πολύ φιλικούς οικοδεσπότες, που ακόμα κι αν δεν πας με την καλύτερη διάθεση στη φτιάχνουν με το χαμόγελο, την εξυπηρέτηση, τις πληροφορίες και …. το φαγητό.